شەفەق
نیوز/ سەدان لە خەڵک دیالە، ئمڕوو یەکشەممە، لە وەردەم بینای پارێزگاگە لە ناوڕاس
بەعقوبە خۆپبشاندان کردن، و داوای لاوردن پارێزگارەگە کردن و شەرمەزار خراوی خزمەتگوزاریەگان
و بڵاوبوین گەندەڵی لە فەرمانگە و دامەزراوە حکومەتیەگان کردن.
پەیامنێر
ئاژانس شەفەق نیوز وت: خۆپیشاندانەرەگان دروشمەیل داواکردن لاوردن پارێزگارەگە و
خاسەوکردن خزمەتگوزارییە خراوەگان و سزادان گەندەڵەیل بەرزەو کردن.
ماهر
سەعدی، یەکیگە لە خۆپیشاندەرەگان، وت: شار و ناوچگان دیالە بوینەسە ئاوای، لەوەر وەپشتگووش
خستن خزمەتگوزاری و گەندەڵی و نەوین پڕۆژەیلیگ خزمەتگوزاری گرنگ.
وتیش:
دیالە داوای دەسوەردان سەرۆک وەزیران کەێد و دروسکردن شانەی قەیران زوینەیگ ئەرا
چارەسەرکەردن گرفتە خزمەتگوزارییەگان لە گشت پارێزگاگە، و دووارە نووڕستن لە فرەی
وەڕێۆبەرەیل فەرمانگەگان ک  لە ئەرکەیل خوەیان
شکست هاوردن، وهەمیش دویرەوخستن ململانە سیاسیەگان لە بەرژەوەندی هاووڵاتییەیل.
